Fyrirtækið Spurl ehf. , sem rekur netbókamerkjaþjónustuna spurl.net , segir að þúsundir netnotenda um allan heim hafi nú safnað vel á aðra milljón vefsíðna á netsvæðið . Yfir 11 þúsund manns skráð sig í þjónustuna . Vefsvæðið er nú aðgengilegt á íslensku . Í tilkynningu frá fyrirtækinu segir , að spurl.net sé ókeypis þjónusta þar sem netnotendur geyma áhugaverðar vefsíður sem þeir rekast á . Með einum smelli geymi notandinn þá vefsíðu sem hann er að skoða í safni sínu á Spurl.net . Notandinn getur svo nálgast þetta vefsíðusafn sitt í hvaða nettengdri tölvu sem er . Spurl.net geymi líka afrit af síðunni eins og hún var þegar hún var merkt og þannig glatist ekki upplýsingarnar þó að síðan hverfi af vefnum , eða henni breytt . Fram kemur , að spurl.net hafi til þessa aðeins verið aðgengilegt á ensku en yfir 90% notenda þjónustunnar séu erlendis , þar af meirihlutinn í Bandaríkjunum . Þessa dagana sé verið að ganga frá þýðingum á fleiri tungumál þar á meðal íslensku .